Document ID: /roh_data/filtered/fineweb-2-filterrobots_roh.jsonl.gz/72986

Inhalt
Exteriur
Nov drama da fugitivs en la Mar mediterrana - almain 40 morts
La marina taliana ha chattà almain 40 baras da fugitivs sin ina bartga en la Mar mediterrana. Ils migrants sajan probabel stenschentads. Numerus migrants sajan vegnids salvads, communitgescha la marina via il servetsch da novitads curtas Twitter.
Tenor l'agentura da novitads Ansa eran tranter 300 e 400 persunas a bord da la bartga ch'ha fatg naufragi avant la costa da la Libia.
Il minister da l'intern talian Angelino Alfano ha avertì che questa disgrazia na vegnia betg ad esser l'ultima sch'ils problems en la Libia na vegnian betg schliads.
RR novitads 14:00